Un vâlcean exotic, pe meridiane şi paralele: Prof. univ. dr. Florentin 
SMARANDACHE (U.S.A.) Neutrosofia şi Ipoteza Smarandache 
Neutrosofia" este o generalizare a „dialecticii" din filozofie, realizată 
de vâlceanul stabilit în State, la New Mexico, Florentin Smarandache 
prin introducerea categoriei de „neutru", alături de categoria de 
„contrarii". Prin aplicarea neutrosofiei în logica matematică, s-a 
realizat logica neutrosofică (numită în literatura de specialitate şi 
„logica smarandachiană"), în care o variabilă logică are trei valori: 
„adevărat", „fals" şi „incert". Enunţată în articole de fizică teoretică, 
„Ipoteza Smarandache" (apărută ca o consecinţă a paradoxului 
Einstein-Podolsky-Rosen şi a inegalităţii lui Bell] afirmă că în Univers 
nu poate exista o viteză-limită, contrazicând concluzia lui Einstein, 
care susţine că viteza luminii este viteza-limită din Univers. Academia 
de Ştiinţe „Telesio-Galilei", cu sediul în Croydon, comitatul Surrey, 
Marea Britanie, cu o filială la Universitatea din Pecs, Ungaria, este o 
asociaţie nonprofit formată de savanţi (cei mai mulţi sunt din 
domeniul ştiinţelor naturii), având ca scop progresul creativităţii 
ştiinţifice. Ea poartă numele a doi oameni de ştiinţă italieni, Galileo 
Galilei (1564- 1642) şi Bernardino Telesio (1509-1588), care au 
schimbat modul de înţelegere a Lumii şi au avut o atitudine fermă 
împotriva obscurantismului. Dacă fizicianul, astronomul şi filozoful 
Galilei este cunoscut de toată lumea, pentru că figurează în manualele 
şcolare, contemporanul său Bernardino Telesio (filozof independent 
aparţinând Renaşterii târzii) este mai puţin cunoscut, pentru că s-a 
retras din mediul universitar pentru a-şi putea dezvolta în cărţile sale 
ideile filozofice şi ştiinţifice în afara restricţiilor tradiţiei 
aristoteliene-scolastice, dominantă în universităţi. El a fost un critic 
înflăcărat al metafizicii şi a promovat abordarea empirică (pe bază de 
experienţă) în filozofia naturii, fiind premergătorul empirismului 
modern timpuriu. Opera sa a avut o influenţă foarte mare asupra 
unor filozofi de marcă ai epocii, precum Tommaso Campanella, 
Giordano Bruno (ambii din Italia), Pierre Gassendi (Franţa), Francis 
Bacon şi Thomas Hobbes (ambii din Anglia). Printre cei peste 160 de 
membri din lumea întreagă ai Academiei se află şi patru români: 
Cornel Ciubotariu (fizician, prof. univ. dr. la Universitatea Tehnică 
„Gheorghe Asachi" Iaşi), Constantin Udrişte (matematician, prof. 
univ. dr. la Universitatea „Politehnica" Bucureşti), Radu Zamfir 
(filozof) şi Florentin Smarandache, recent nominalizat pentru 
Premiul Nobel pentru ştiinţă, omul care străbate toate meridianele, 

cercetează, conspectează, conferenţiază, editează, şi pare de 
neoprit. ..Am fost onorat timp de aproape 20 de ani, să îi ofer pagini în 
revista mea, sau să fiu inclus în seria de Anthologii ( patru dintre 
acestea], pe care le editează, pe tema paradoxismului cu autori din 
întreaga lume. 0 vizită expresă a sa la Hunedoara, va fi pentru mine 
de neuitat şi sper să am timp a mai scrie despre acest om cu totul şi 
cu totul minunat. La ora acestor fulgurante rânduri, este în 
China. ..Omul- bibliotecă, a schimbat demult cobiliţa cu ...computerul. 

... şi un bihorean în Ţara Cangurilor: George ROCA (Australia] 

Datorez întâlnirea ( virtuală, prin cărţi şi internet] - cu George Roca, 
animatorului admirabil, prietenului iluminat, acum retras la Beznea, 
în îndurerare şi imensă dezamăgire, ca poet, istoric şi militant pentru 
emanciparea culturii române, prof. univ. dr. Ioan Ţepelea,* în a cărui 
Academie de ştiinţă, literatură şi arte aveam să fiu atestat urmare 
unui Congres româno-american organizat de el şi oameni de seamă 
din Occident, la Universitatea Oradea. Acolo am obţinut premiul de 
Excelenţă pentru volumele „Luceafăr din lacrimă’, ed. Signata şi de 
memorialistică ( „Tresărirea focului”- editat generos de neuitatul 
Ioan I. Iancu, la „Helicon" din Timişoara], Alţi de neuitat scriitori 
stabiliţi în Occident sau SUA şi Australia, de care aveam să mă apropii 
cultivându-I în revista Provincia Corvina, au fost prof. dr. Vasile 
Iliescu (din Germania], soţii Al. Lungu (un clasic al literaturii române 
din exil], şi Vera Lungu (editori din Germania], şi numeroşi 
universitari din SUA. în fine, am avut ocazia să-i cunosc pe George 
Roca (direct], pe Florentin Smarandache (prin primele sale poeme, 
din „Orizonturi albastre", antologie evident parafrazică la „Orizonturi 
roşii" a lui Pacepa], Teresia T. Bolchiş, con-judeţeană din Germania 
ş.a.] - şi să înţeleg astfel sufletul românesc dezrădăcinat, cumva 
suspendat într-o dramatică paradigmă a unui alt orizont (şi nadir!] 
decât cel nativ. în aceşti ani ce s-au rostogolit cumva precipitat, am 
conlucrat publicistic şi literar cu alţi români de pretutindeni, cum se 
spune: cu Mariana Zavati Gardner, din Anglia, cu Lucian Hetco, din 
Germania, dr. Victor baron Coroianu (USA], cu Andrei Zanca 
(Germania] şi cu alţi numeroşi români din Italia, Ungaria, Serbia, 
Croaţia, Germania, Franţa, Spania, Canada. Dacă timpul va avea 
răbdare, îi voi evoca într-o carte, dacă nu, urmele lor inverse, ca pe 

